Title: POPIS REZORTOV
Author: Marta Gulárová
Last saved by: spano

Návrh na zvýšenie ohodnotenia zamestnancov zodpovedných za čerpanie fondov EÚ

Prioritou využívania predvstupovej pomoci a prípravy na využívanie štrukturálnych fondov a Kohézneho fondu je vybudovanie kvalitných a fungujúcich administratívnych štruktúr. Predpokladom vybudovania štruktúr je zabezpečenie kvalifikovaných odborníkov. Zároveň v súvislosti s decentralizáciou systému riadenia pomoci EÚ čiastočne pred vstupom a po vstupe, sa zvyšuje zodpovednosť za správnosť a efektívnosť riadenia pomoci  a dochádza k nárastu  nárokov na odbornosť a znalosť anglického jazyka. 

Vysoké nároky kladené na štátnych zamestnancov, či už ide o odborné a jazykové znalosti,  v ostrom protiklade s nízkym platovým zaradením a odmeňovaním, tieto podmienky nevytvárajú. Dochádza k stavu, že uskutočňované výberové konania sú neúspešné pre  malý záujem o obsadenosť štátnozamestnaneckých miest hlavne s ohľadom na platovú neatraktívnosť týchto pozícií a nízku finančnú motiváciu, výsledkom čoho je  neobsadenie mnohých štátnozamestnaneckých miest, ako aj  riadiacich pozícií. Na druhej strane, ak sa ich podarí obsadiť hlavne z radov absolventov a mladšej generácie, sú po určitom čase opäť uvoľnené, keďže z rovnakého dôvodu nastáva fluktuácia zamestnancov. Tento stav potvrdzujú aj skúsenosti z implementácie predvstupových fondov. 

Nedostatočné vybudovanie administratívneho zabezpečenia vytýka Slovenskej republike aj Európska komisia vo svojich pripomienkach, vznesených na rokovaniach Spoločného monitorovacieho výboru, Monitorovacieho výboru ISPA, Pracovnej skupiny na najvyššej úrovni  (High Level Working Group), hodnotiacich správ ku kapitole 21 – Regionálna politika a koordinácia štrukturálnych nástrojov a  dodatkovým informáciám ku kapitole 21. Pripomienky EK sa týkajú najmä nedostatku kvalifikovaných odborníkov,  neobsadených miest a častej fluktuácie už vyškolených zamestnancov. V nadväznosti na skúsenosti a pripomienky EK je nutné zaoberať sa danou problematikou a venovať tomuto problému značnú pozornosť. 

Nevybudovanie administratívnych kapacít spôsobuje nízky stav implementácie predvstupových fondov, neefektívne využívanie, resp. neschopnosť využívať fondy EÚ. V prípade, že adekvátne štruktúry a systémy nebudú vybudované, môže to viesť k zastaveniu pomoci ES.

	Ministerstvo financií SR navrhuje na tento účel vyčleniť z rezervy vlády SR v štátnom rozpočte pre obdobie apríl až december roka 2003 finančné prostriedky na mzdy a platy, vrátane odvodov v sume 50 mil. Sk, ktoré majú byť rozdelené medzi príslušné rozpočtové kapitoly, ktoré zabezpečujú prípravu a realizáciu pomoci EÚ. Celkovo ide o 578 plánovaných zamestnancov, z toho 307 skutočne obsadených miest, po dobu 9 mesiacov do konca roka 2003. Poskytovanie odmien štátnym zamestnancom musí byť v súlade s § 94 č. 312/2001 Z. z. o štátnej službe v znení neskorších predpisov a zamestnancom vo verejnej službe v súlade s § 35 zákona č. 313/2001 Z. z. o verejnej službe v znení neskorších predpisov.

Cieľom tohto návrhu je zatraktívniť pozície, pritiahnuť a udržať kvalifikovaných zamestnancov za účelom zlepšenia implementácie predvstupových fondov a zdokonalenia prípravy na štrukturálne fondy a Kohézny fond formou zabezpečenia funkcieschopných, odborne zdatných a  motivovaných administratívnych kapacít, zlepšenia a posilnenia absorpčnej kapacity a  zefektívnenia prípravy a realizácie programov. 
1. Popis funkcií jednotlivých orgánov

Popis  sa týka funkcií  jednotlivých orgánov, ktoré plnia pri implementácii predvstupových fondov a príprave na štrukturálne fondy a Kohézny fond.

Ministerstvo financií SR 
Odbor Národného fondu v rámci sekcie európskych záležitostí vykonáva predovšetkým finančné riadenie programov ISPA, SAPARD,  PHARE, koordinuje a riadi proces prípravy implementačných agentúr na rozšírený decentralizovaný implementačný systém (EDIS), vypracováva a predkladá Európskej komisii žiadosti o finančné prostriedky z týchto programov. Zároveň zabezpečuje prípravu platobného orgánu pre Kohézny fond. 
Odbor platobného orgánu pre štrukturálne fondy v rámci sekcie európskych záležitostí hlavne zabezpečuje a koordinuje prípravu systému finančného riadenia štrukturálnych fondov, metodicky usmerňuje a koordinuje ostatné orgány zapojené do finančného riadenia, vypracováva a predkladá Európskej komisii žiadosti o platbu, certifikuje výkaz výdavkov k žiadosti o platbu Európskej komisii. 
Útvar Centrálna finančná a kontraktačná jednotka zodpovedá predovšetkým za organizovanie verejného obstarávania v súlade s postupmi určenými EK, za implementáciu príslušných projektov  PHARE v súlade s Finančným memorandom, za poskytovanie informácií pre uchádzačov a záujemcov vo verejnom obstarávaní. 
PIU PHARE, odbor koordinácie vzťahov k EÚ zodpovedá hlavne za koordináciu a metodické usmerňovanie organizačných jednotiek ministerstva, organizáciu rezortu pri príprave, realizácii a monitorovaní projektov PHARE. 
Celkový počet vytvorených pracovných miest v roku 2003 je 65, z toho obsadených k 1.4.2003 je 45 miest.

Ministerstvo výstavby a regionálneho rozvoja SR
Riadiacim orgánom pre Rámec podpory Spoločenstva je v rámci sekcie riadenia pomoci z EÚ odbor riadenia pre CSF, ktorý zodpovedá hlavne za vypracovanie Národného rozvojového plánu a koordináciu  vypracovania operačných programov a doplnkov k programom, rokovanie s Európskou komisiou o CSF, metodické usmerňovanie riadiacich orgánov pre operačné programy pri horizontálnych otázkach, organizovanie ex-ante hodnotenia, priebežného hodnotenia a spolupráca s Európskou komisiou pri ex-post hodnotení CSF. 
Riadiaci orgán pre Operačný program Základná infraštruktúra je odbor riadenia operačného programu v rámci Agentúry na podporu regionálneho rozvoja a zodpovedá predovšetkým za vypracovanie operačného programu a programového doplnku, za realizáciu programu, za výber projektov, zabezpečenie monitorovania a hodnotenia realizácie pomoci, za zabezpečenie spolufinancovania operačného programu z národných verejných zdrojov a predkladanie žiadostí o platbu. 
Riadiaci orgán pre SPD cieľ II je v rámci sekcie riadenia pomoci z EÚ odbor riadenia pre SPD a zodpovedá predovšetkým za vypracovanie operačného programu a doplnku k programu, za realizáciu programu, za výber projektov, zabezpečenie monitorovania a hodnotenia realizácie pomoci, za zabezpečenie spolufinancovania z národných verejných zdrojov a predkladanie žiadostí o platbu. 
Riadiaci orgán pre Kohézny fond je odbor riadenia a koordinácie KF, ktorý zodpovedá predovšetkým za vypracovanie operačného programu a doplnku k programu, za realizáciu programu, za výber projektov, zabezpečenie monitorovania a hodnotenia realizácie pomoci, za zabezpečenie spolufinancovania z národných verejných zdrojov a predkladanie žiadostí o platbu. 
Riadiaci orgán pre Interreg IIIa je odbor riadenia Interrreg IIIa v rámci APRR a zodpovedá predovšetkým za vypracovanie operačného programu a doplnku k programu, za realizáciu programu, za výber projektov, zabezpečenie monitorovania a hodnotenia realizácie pomoci, za zabezpečenie spolufinancovania z národných verejných zdrojov a predkladanie žiadostí o platbu. 
Sprostredkovateľský orgán pod platobným orgánom  je v rámci Agentúry na podporu regionálneho rozvoja odbor finančného riadenia, ktorý  zodpovedá najmä za zabezpečenie prevodu prostriedkov ES a prostriedkov na spolufinancovanie zo štátneho rozpočtu konečným prijímateľom, vykonáva priebežnú kontrolu počas realizácie projektov. 
V rámci Agentúry na podporu regionálneho rozvoja implementačného odboru PHARE projektov1 a kontrolný odbor PHARE projektov1 zodpovedajú za prípravu, realizáciu, kontrolu, monitorovanie projektov PHARE cezhraničnej spolupráce.
Sekretariát Prípravného výboru pre štrukturálne fondy zabezpečuje koordináciu úloh jednotlivých rezortov pri príprave SR na štrukturálnu politiku EÚ. 
Celkový počet vytvorených pracovných miest pre rok 2003 je 102, z toho obsadených k 1.4.2003 je 50 miest.

Ministerstvo pôdohospodárstva SR
Agentúra SAPARD zodpovedá za výber projektov, kontrolu žiadostí o poskytnutie pomoci z programu SAPARD, schválenie projektov, zabezpečuje uzatváranie zmlúv a uskutočňuje kontroly konečných prijímateľov pred a po uskutočnení platby, predkladá Národnému fondu žiadosti o poskytnutie finančných prostriedkov a finančné výkazy. Implementačný útvar agentúry SAPARD plní funkciu sprostredkovateľského orgánu pod riadiacim orgánom pre SOP a zodpovedá za úlohy delegované riadiacim orgánom, predovšetkým výber a realizácia projektov a podpis zmluvy s konečným prijímateľom.
Riadiaci orgán pre Sektorový operačný program Poľnohospodárstvo a rozvoj vidieka je v rámci sekcie európskej integrácie, štrukturálnej politiky a rozvoja vidieka odbor štrukturálnej politiky, ktorý zodpovedá predovšetkým za vypracovanie operačného programu a doplnku k programu, za realizáciu programu, za výber projektov, zabezpečenie monitorovania a hodnotenia realizácie pomoci, za zabezpečenie spolufinancovania operačného programu z národných verejných zdrojov a predkladanie žiadostí o platbu. 
Funkciu sprostredkovateľského orgánu pod platobným orgánom plní odbor platobný útvar agentúry SAPARD a zodpovedá najmä za zabezpečenie prevodu prostriedkov ES a prostriedkov na spolufinancovanie zo štátneho rozpočtu konečným prijímateľom, vykonáva priebežnú kontrolu počas realizácie projektov.
Odbor životného prostredia a rozvoja vidieka je riadiacim orgánom pre Plán rozvoja vidieka a zodpovedá predovšetkým za vypracovanie operačného programu, za realizáciu programu, za výber projektov, zabezpečenie monitorovania a hodnotenia realizácie pomoci.
Sekcia pôdohospodárskej platobnej agentúry bude platobným orgánom pre projektovo orientovanú záručnú sekciu EAGGF. 
Odbor predvstupovej pomoci MP SR, ktorý je zodpovedný za projekty PHARE.
Celkový počet vytvorených pracovných miest pre rok 2003 je 107, v rámci MP SR ide o 39 miest, z toho obsadených k 1.4.2003 je 23 miest, v agentúre SAPARD je 68 vytvorených pracovných miest a všetky sú obsadené

Ministerstvo hospodárstva SR
Riadiaci orgán pre Sektorový operačný program Priemysel a služby je odbor zahraničnej pomoci a programov EÚ v rámci sekcie európskej integrácie, ktorý  zodpovedá predovšetkým za vypracovanie operačného programu a doplnku k programu, za realizáciu programu, za výber projektov, zabezpečenie monitorovania a hodnotenia realizácie pomoci, za zabezpečenie spolufinancovania operačného programu z národných verejných zdrojov a predkladanie žiadostí o platbu. 
Sprostredkovateľský orgán pod platobným orgánom je odbor rozpočtu a projektov EÚ v rámci sekcie organizácie riadenia a financovania a zodpovedá najmä za zabezpečenie prevodu prostriedkov ES a prostriedkov na spolufinancovanie zo štátneho rozpočtu konečným prijímateľom, vykonáva priebežnú kontrolu počas realizácie projektov.  
Celkový počet vytvorených pracovných miest pre rok 2003 je 118, z toho obsadených k 1.4.2003 je 37 miest.

Ministerstvo práce, sociálnych vecí a rodiny SR
Funkciu riadiaceho orgánu pre Sektorový operačný program Ľudské zdroje a SPD Cieľ 3 a iniciatívy spoločenstva EQUAL zabezpečuje odbor Riadiacej jednotky ESF, ktorý  zodpovedá predovšetkým za vypracovanie operačného programu a doplnku k programu, za realizáciu programu, za výber projektov, zabezpečenie monitorovania a hodnotenia realizácie pomoci, za zabezpečenie spolufinancovania operačného programu z národných verejných zdrojov a predkladanie žiadostí o platbu. 
Sprostredkovateľský orgán pod platobným orgánom je finančný odbor  v rámci sekcie všeobecnej správy a  zodpovedá najmä za zabezpečenie prevodu prostriedkov ES a prostriedkov na spolufinancovanie zo štátneho rozpočtu konečným prijímateľom, vykonáva priebežnú kontrolu počas realizácie projektov.  
Celkový počet vytvorených pracovných miest pre rok 2003 je 35, z toho obsadených k 1.4.2003 je 14 miest.

Ministerstvo dopravy, pôšt a telekomunikácií SR
Sprostredkovateľský orgán pod riadiacim orgánom Operačného programu Základná infraštruktúra/ Kohézny fond je koordinačný výbor pre fondy EÚ a zodpovedá za úlohy delegované riadiacim orgánom, predovšetkým výber a realizácia projektov a podpis zmluvy s konečným prijímateľom.
Sprostredkovateľský orgán pod platobným orgánom je odbor rozpočtu a financovania  v rámci sekcie rozpočtu a vnútornej ekonomiky, ktorý zodpovedá najmä za zabezpečenie prevodu prostriedkov ES a prostriedkov na spolufinancovanie zo štátneho rozpočtu konečným prijímateľom, vykonáva priebežnú kontrolu počas realizácie projektov.
Celkový počet vytvorených pracovných miest pre rok 2003 je 24, z toho obsadených k 1.4.2003 je 8 miest.

Ministerstvo životného prostredia SR
Sprostredkovateľský orgán pod riadiacim orgánom Operačného programu Základná infraštruktúra/ Kohézny fond je sekcia zahraničnej pomoci a medzinárodných vzťahov  a zodpovedá za úlohy delegované riadiacim orgánom, predovšetkým výber a realizácia projektov a podpis zmluvy s konečným prijímateľom.
Funkciu národného koordinátora a národného kontaktného miesta pre Interrreg IIIb – CADSES zabezpečuje odbor riadenia programov v rámci sekcie zahraničnej pomoci a medzinárodných vzťahov.
Sprostredkovateľský orgán pod platobným orgánom  je finančné oddelenie v rámci odboru implementačnej agentúry environmentálnych investičných projektov a zodpovedá najmä za zabezpečenie prevodu prostriedkov ES a prostriedkov na spolufinancovanie zo štátneho rozpočtu konečným prijímateľom, vykonáva priebežnú kontrolu počas realizácie projektov.
Celkový počet vytvorených pracovných miest pre rok 2003 je 47, z toho obsadených k 1.4.2003 je 24 miest.

Ministerstvo školstva SR
Sprostredkovateľský orgán pod riadiacim orgánom SOP Ľudské zdroje a SPD Cieľ 3 je odbor európskej integrácie – implementačná jednotka pre ŠF a zodpovedá za úlohy delegované riadiacim orgánom, predovšetkým výber a realizácia projektov a podpis zmluvy s konečným prijímateľom.
Sprostredkovateľský orgán pod platobným orgánom  je odbor rozpočtu v rámci sekcie financovania a rozpočtu kapitoly a  zodpovedá najmä za zabezpečenie prevodu prostriedkov ES a prostriedkov na spolufinancovanie zo štátneho rozpočtu konečným prijímateľom, vykonáva priebežnú kontrolu počas realizácie projektov.
Celkový počet vytvorených pracovných miest pre rok 2003 je 28, z toho obsadených k 1.4.2003 je 7 miest.

Úrad vlády SR
Národným koordinátorom pre program PHARE je odbor zahraničnej pomoci PHARE, multilaterálnej a bilaterálnej spolupráce, ktorý  zodpovedá za koordináciu prípravy, realizácie a monitorovanie programu PHARE na národnej úrovni.
Úlohy národného koordinátora zahraničnej pomoci pre program ISPA plní odbor zahraničnej pomoci ISPA a SAPARD, ktorý  zodpovedá za koordináciu prípravy a realizácie a monitorovanie projektov ISPA  na národnej úrovni.

Odbor európskej integrácie zaradený v odbore štátnej služby Medzinárodná spolupráca, finančné prostriedky ES; v súlade so Všeobecnou koordinačnou smernicou pre zahraničnú pomoc a k príprave a realizácii programu PHARE sa zaoberá hodnotením projektových zámerov z hľadiska ich relevantnosti k prioritám vlády SR a prioritám súvisiacim s budúcim pôsobením Slovenska v EÚ v úlohe nového členského štátu.
Celkový počet vytvorených pracovných miest pre rok 2003 je 22, z toho obsadených k 1.4.2003 je 18 miest.

Najvyšší kontrolný úrad SR
Funkciu certifikačného orgánu pre program SAPARD zabezpečuje odbor kontroly EÚ fondov, ktorého hlavnými úlohami sú certifikácia účtov, vypracovanie správ o systémoch riadenia a kontroly, ako aj overovanie časti spolufinancovania projektov z verejných zdrojov. Tento odbor zároveň zabezpečuje funkciu orgánu vydávajúceho prehlásenie o ukončení pomoci zo ŠF a KF.
Celkový počet vytvorených pracovných miest pre rok 2003 je 13, z toho obsadených k 1.4.2003 je 5 miest.

Úrad pre normalizáciu metrológiu a skúšobníctvo SR
Pracuje tu implementačná jednotka PHARE, ktorá plní úlohy spojené s prípravou, realizáciou a monitorovaním programu PHARE na úrovni rezortu.
Celkový počet vytvorených pracovných miest pre rok 2003 je 5, z toho obsadených k 1.4.2003 je 5 miest.

Ministerstvo vnútra SR
Na odbore európskej integrácie  a zahraničných vzťahov oddelení zahraničnej pomoci je začlenená projektová a implementačná jednotka PHARE, ktorá plní úlohy spojené s prípravou, realizáciou a monitorovaním programu PHARE.
Celkový počet vytvorených pracovných miest pre rok 2003 je 5, z toho sú k  1.4.2003 obsadené 2 miesta.

Ministerstvo zdravotníctva SR
Prípravou a implementáciou PHARE projektov sa zaoberá projektová jednotka zahraničnej pomoci v rámci sekcie ekonomiky a informatiky, ktorá plní úlohy spojené s prípravou, realizáciou a monitorovaním programu PHARE.
Celkový počet vytvorených pracovných miest pre rok 2003 sú 5 miest, z toho je k 1.4.2003 obsadené 1 miesto.

Ministerstvo kultúry SR
Odbor strategických činností v kancelárii štátneho tajomníka v nadväznosti na implementáciu fondov EÚ plní úlohy vyplývajúce z prípravy na využívanie štrukturálnych fondov pre oblasť kultúry. 
Celkový počet vytvorených pracovných miest pre rok 2003 sú 2 miesta, z toho žiadne nie je k 1.4.2003 obsadené.
2. Návrh na rozdelenie finančných prostriedkov 

Navrhované  rozdelenie finančných prostriedkov na mzdy a platy, vrátane odvodov vo výške 50 mil. Sk vychádza z plánovaného počtu zamestnancov na jednotlivých inštitúciách, ktoré sa zaoberajú fondami EÚ v roku 2003. Z celkovej výšky 50 mil. Sk pripadá na odmeny 36,3 mil. Sk a na odvody 13,7 mil. Sk.
V rámci týchto inštitúcií je v roku 2003 vytvorených 578 štátnozamestnaneckých miest a verejných pracovných miest (viď príloha č. 1). 
Finančné prostriedky na mzdy a platy, vrátane odvodov, budú účelovo viazané v kapitole Všeobecná pokladničná správa a budú uvoľnené do príslušných rozpočtových kapitol podľa tabuľky č. 2 za obdobie apríl – december 2003 k počtu obsadených miest k 1.4.2003 (tabuľka č. 1).
V nadväznosti na aktualizované údaje o počte zamestnancov v auguste a  decembri 2003 budú uvoľnené finančné prostriedky do príslušných rozpočtových kapitol na základe skutočne obsadených miest so spätnou platnosťou v súlade s celými odpracovanými mesiacmi.
Finančné prostriedky budú vyplácané formou mesačných odmien.

Tabuľka č. 1 	
Plánovaný a skutočný počet zamestnancov v roku 2003  zodpovedných za čerpanie fondov EÚ podľa rozpočtových kapitol 

Kapitola

Plánovaný počet zamestnancov v roku 2003
z toho

Reálny počet zamestnancov k 1.4.2003
z toho

spolu

aparáty 
orgánov
št.správy

prísp. 
organiz

spolu

aparáty 
orgánov
št.správy

prísp. 
organiz

Úrad vlády SR | 22 | 22 | - | 18 | 18 | -
Ministerstvo financií SR | 65 | 65 | - | 45 | 45 | -
Ministerstvo výstavby a regionálneho rozvoja SR | 102 | 102 | - | 50 | 50 | -
Ministerstvo hospodárstva SR | 118 | 59 | 59 | 37 | 31 | 6
Ministerstvo práce, sociálnych vecí a rodiny SR | 35 | 35 | - | 14 | 14 | -
Ministerstvo školstva SR | 28 | 28 | - | 7 | 7 | -
Ministerstvo životného prostredia SR | 47 | 47 | - | 24 | 24 | -
Ministerstvo dopravy, pôšt a telekomunikácií SR | 24 | 24 | - | 8 | 8 | -
Ministerstvo pôdohospodárstva SR | 107 | 107 | - | 91 | 91 | -
Najvyšší kontrolný úrad | 13 | 13 | - | 5 | 5 | -
Úrad pre normalizáciu, metrológiu a skúšobníctvo | 5 | 5 | - | 5 | 5 | -
Ministerstvo vnútra SR | 5 | 5 | - | 2 | 2 | -
Ministerstvo zdravotníctva SR | 5 | 5 | - | 1 | 1 | -
Ministerstvo kultúry SR | 2 | 2 | - | - | - | -
Spolu | 578 | 519 | 59 | 307 | 301 | 6

Tabuľka č. 2	
Vyčlenený objem finančných prostriedkov podľa počtu štátnozamestnaneckých miest podľa rozpočtových kapitol za obdobie 1.4. až 31.12.2003

Kapitola

Objem finančných prostriedkov 
 na plánovaný počet miest
z toho

Objem finančných prostriedkov 
 na skutočný počet obsadených miest k 1.4.2003
z toho

spolu

rozpočtové organizácie

prísp. 
organiz

ostatné

spolu

rozpočtové 
organizácie

prísp. 
organiz

ostatné

ÚV SR | 1 953 819 | 1 953 819 | - | - | 1 598 579 | 1 598 579 | - | -
MF SR | 5 772 647 | 5 772 647 | - | - | 3 996 447 | 3 996 447 | - | -
MVRR SR | 9 058 615 | 9 058 615 | - | - | 4 440 497 | 4 440 497 | - | -
MH SR | 10 479 573 | 2 131 439 | 5 239 786 | 3 108 346 | 3 285 967 | 1 243 339 | 532 859 | 1 509 769
MPSVR SR | 1 776 199 | 1 776 199 | - | - | 1 243 339 | 1 243 339 | - | -
MŠ SR | 2 486 679 | 2 486 679 | - | - | 621 670 | 621 670 | - | -
MŽP SR | 4 174 068 | 4 174 068 | - | - | 2 131 439 | 2 131 439 | - | -
MDPT SR | 2 131 439 | 2 131 439 | - | - | 710 480 | 710 480 | - | -
MP SR | 9 502 664 | 9 502 664 | - | - | 8 081 705 | 8 081 705 | - | -
NKÚ | 1 154 529 | 1 154 529 | - | - | 444 050 | 444 050 | - | -
ÚNMS | 444 050 | 444 050 | - | - | 444 050 | 444 050 | - | -
MV SR | 444 050 | 444 050 | - | - | 177 620 | 177 620 | - | -
MZ SR | 444 050 | 444 050 | - | - | 88 810 | 88 810 | - | -
MK SR | 177 620 | 177 620 | - | - | 0 | 0,00 | - | -
Spolu | 50 000 000 | 41 651 868 | 5 239 786 | 3 108 346 | 27 264 653 | 25 222 025 | 532 859 | 1 509 769

Rozdelením prostriedkov podľa vytvorených pracovných miest došlo k dvom veľkým disproporciám, a to pri Ministerstve práce, sociálnych vecí a rodiny SR a Ministerstve hospodárstva SR:

-	MH SR v období 2000-2006 disponuje s objemom  finančných prostriedkov  vo výške 7,4 % z celkového objemu vyčlenených prostriedkov z fondov EÚ pre SR, ale podľa počtu miest mu pripadá až 21 % navrhovaných odmien,
-	MPSVR SR v období 2000-2006 disponuje s objemom finančných prostriedkov  vo výške 9,9 % z celkového objemu vyčlenených prostriedkov z fondov EÚ pre SR, ale podľa počtu miest mu pripadá len 3,6 % navrhovaných odmien.
Preto navrhujeme rozdeliť objem prostriedkov pre MPSVR SR a MH SR 12 255 772 Sk rovnomerne vo výške 6 127 886 Sk (tabuľka č. 3).

Tabuľka č. 3	
Upravený objem finančných prostriedkov (pre MH SR a MPSVR SR) podľa rozpočtových kapitol za obdobie 1.4. až 31.12.2003 

Kapitola

Objem finančných prostriedkov 
 na plánovaný počet miest
z toho

Objem finančných prostriedkov 
 na skutočný počet obsadených miest k 1.4.2003
z toho

spolu

rozpočtové organizácie

prísp. 
organiz

ostatné

spolu

rozpočtové 
organizácie

prísp. 
organiz

ostatné

ÚV SR | 1 953 819 | 1 953 819 | - | - | 1 598 579 | 1 598 579 | - | -
MF SR | 5 772 647 | 5 772 647 | - | - | 3 996 448 | 3 996 448 | - | -
MVRR SR | 9 058 615 | 9 058 615 | - | - | 4 440 497 | 4 440 497 | - | -
MH SR | 6 127 885 | 1 246 349 | 3 063 943 | 1 817 593 | 1 921 455 | 727 037 | 311 587 | 882 831
MPSVR SR | 6 127 885 | 6 127 885 | - | - | 4 289 520 | 4 289 520 | - | -
MŠ SR | 2 486 679 | 2 486 679 | - | - | 621 670 | 621 670 | - | -
MŽP SR | 4 174 068 | 4 174 068 | - | - | 2 131 439 | 2 131 439 | - | -
MDPT SR | 2 131 439 | 2 131 439 | - | - | 710 480 | 710 480 | - | -
MP SR | 9 502 664 | 9 502 664 | - | - | 8 081 705 | 8 081 706 | - | -
NKÚ | 1 154 529 | 1 154 529 | - | - | 444 050 | 444 050 | - | -
ÚNMS | 444 050 | 444 050 | - | - | 444 050 | 444 050 | - | -
MV SR | 444 050 | 444 050 | - | - | 177 620 | 177 620 | - | -
MZ SR | 444 050 | 444 050 | - | - | 88 810 | 88 810 | - | -
MK SR | 177 620 | 177 620 | - | - | 0 | 0 | - | -
Spolu | 50 000 000 | 45 118 464 | 3 063 943 | 1 817 593 | 28 946 323 | 27 751 906 | 311 587 | 882 831

Pri určení výšky mesačnej odmeny budú platiť nasledovné obmedzenia:

1.	Mesačné odmeny sa môžu vyplatiť výlučne zamestnancom  zodpovedným za programovanie, implementáciu, monitorovanie a hodnotenie pomoci EÚ z predvstupových fondov, štrukturálnych fondov a Kohézneho fondu.
2.	V prípade nových zamestnancov môžu byť mesačné odmeny vyplatené len tým zamestnancom, ktorí nastúpili k prvému dňu v danom mesiaci. Odmena by nemala byť poskytnutá zamestnancovi, ktorý končí štátnu, resp. verejnú službu. 
3.	Maximálna možná mesačná odmena na jedného zamestnanca nemôže presiahnuť trojnásobok pridelenej  mesačnej odmeny na plánovaný počet zamestnancov v roku 2003.